**PÁLYÁZATI FELHÍVÁS**

köznevelési alapítványok támogatására 2025. évben

Hajdúszoboszló Város Önkormányzata a 2025. évi költségvetésben elkülönített **Köznevelési Alapból** elnyerhető támogatásokra az alábbi felhívást teszi közzé:

**Pályázni lehet:**

* Olyan programok, események megszervezésére, amelyek kapcsolódnak a **„Hajdúszoboszló 2025 - A Gyógyvíz Feltörésének 100. Évfordulója”** programsorozathoz,

# A köznevelési tevékenység és a bölcsődei ellátás tárgyi feltételeinek javítására (például: „vízhez-szokatás”, úszásoktatáshoz kapcsolódó költségek, kisértékű eszköz, fejlesztő-, udvari játékok beszerzése, anyagköltség, IKT eszközök korszerűsítése stb.),

# Oktatási alkalmazások beszerzésére, egyedi alkalmazások fejlesztésére, amelyek a tehetséggondozást szolgálják,

# Az egész köznevelési intézményt érintő kulturális, oktatási, sport programok megszervezésére,

# Az alapítvány alapító okiratában foglalt egyéb célok megvalósítására.

**A pályázók köre:**

Hajdúszoboszlói köznevelési intézmények, illetve a bölcsőde támogatására létrehozott alapítványok, amelyek nem kapcsolódnak közvetlenül politikai pártokhoz, céljuk a köz szolgálata, közösségi ügyek, társadalmi célok támogatása. Tevékenységük a köznevelési intézmények működése és a bölcsődei működés támogatására pénzforrások gyűjtésére irányul.

**A pályázat benyújtásának feltételei:**

1. támogatás annak a pályázónak nyújtható,
* amelynek székhelye vagy telephelye Hajdúszoboszló,
* a bíróság a pályázat kiírása évének első napja előtt legalább egy évvel nyilvántartásba vett,
1. a pályázathoz csatolni kell a tárgyi eszköz beszerzés, a program, rendezvény részletes leírását, szakmai indoklását, költségvetését, külön megjelölve az önerő összegét,
2. a pályázat beadási határideje után keletkezett számla számolható el,
3. a pályázati felhívásra pályázatonként **2.540.- Ft-os pályázati eljárási díj** befizetése ellenében lehet jelentkezni, amelynek összege nem számolható el a támogatásból, illetve nem igényelhető vissza.

**A pályázat benyújtása:**

**A pályázati csomag letölthető awww.hajduszoboszlo.eu** honlapról az [Önkormányzat](http://exch/exchange/feher.adrienn/Be%C3%A9rkezett%20%C3%BCzenetek/felh%C3%ADv%C3%A1s.EML/P%C3%A1ly%C3%A1zati%20felh%C3%ADv%C3%A1s%20-%20turisztikai%20c%C3%A9lkeret.doc/C58EA28C-18C0-4a97-9AF2-036E93DDAFB3/Titk%C3%A1rs%C3%A1g%202011-2012/feher.adrienn/Dokumentumok/CA/CA_2011/p_csomag/?dom=BAAFKGQA&fmn=BAAFKAUS&prt=BAAFKAPH&men=BAAFKAVM)/pályázatokmenüpont alatt.

**Nyomtatott formában** kérhető Dr. Szilágyi Kata jogi referenstől (Polgármesteri Hivatal A/114. sz. szoba, tel: 06 70 489 4642).

**A pályázati díj befizetése** **csekken** történik, **vagy** a 11738084-15372741 számlaszámra banki **átutalással** lehetséges.

A csekk átvehető a fenti irodában, a csekken illetve a banki átutalás esetén feltétlenül fel kell tüntetni a **„Köznevelési Alap 2025”** megjegyzést.

**Beérkezési határidő:**

**2025. március 27. (csütörtök) 12.00 óráig**  **Dr. Szilágyi Kata jogi referenshez (Polgármesteri Hivatal A/114. sz. szoba, tel: 06 70 489 4642),**

**illetve postai úton a fenti címre, az adott határidőig történő érkezéssel.**

**A pályázat elbírálása:**

A pályázatokat a Képviselő-testület bírálja el, illetve dönt a támogatás mértékéről, a pályázat benyújtási határidejét követő 30 napon belül, vagy az azt követő testületi ülésen. A döntéselőkészítést a Kulturális, Nevelési és Sport Bizottság végzi.

Határidőn túl, vagy nem szabályszerű formanyomtatványon beadott, illetve bármely más okból a kiírásban foglalt követelményeknek nem megfelelő pályázatot a Képviselő-testület nem bírálja el; hiánypótlásra, utólagos módosításra nincs lehetőség.

**A Képviselő-testület az érvényes pályázatokat, az alábbi szempontrendszert figyelembe véve értékeli:**

* a pályázat megfelelése a kiírás tartalmi és formai követelményeinek, a program szakmai megalapozottsága, céljának, tartalmának kidolgozottsága, szakmai színvonala,
* a pályázó eddig végzett szakmai munkája, eredményei, tevékenységének összhangja a tervezett feladat, program célkitűzéseivel,
* a tárgyi eszköz beszerzés időszerűsége, fontossága,
* a költségvetés megalapozottsága, realitása,
* a rendezvény, a program várható eredménye/hatása az érintett célcsoportra és helyi közösségre.

A keretből a bekerülési költségek legfeljebb 70 %-áig és maximum 500.000.-Ft-ig lehet pályázni.

**Az eredményhirdetés** a városi portálon ([www.hajduszoboszlo.eu](http://www.hajduszoboszlo.eu) [Önkormányzat](http://exch/exchange/feher.adrienn/Be%C3%A9rkezett%20%C3%BCzenetek/felh%C3%ADv%C3%A1s.EML/P%C3%A1ly%C3%A1zati%20felh%C3%ADv%C3%A1s%20-%20turisztikai%20c%C3%A9lkeret.doc/C58EA28C-18C0-4a97-9AF2-036E93DDAFB3/Titk%C3%A1rs%C3%A1g%202011-2012/feher.adrienn/Dokumentumok/CA/CA_2011/p_csomag/?dom=BAAFKGQA&fmn=BAAFKAUS&prt=BAAFKAPH&men=BAAFKAUW)/ pályázatok) való megjelentetéssel történik, a nyertes pályázókat a Polgármesteri Hivatal levélben értesíti.

Hajdúszoboszló Város Önkormányzata a 300.000,-Ft-ot meg nem haladó támogatások esetén támogatói okiratot bocsát ki a támogatásról, 300.000,-Ft-ot meghaladó támogatások esetén támogatói szerződést köt a nyertes pályázóval.

Ha a támogatott tevékenység nem, vagy csak részben valósul meg, akkor a támogatást, illetve annak arányos részét vissza kell fizetni legkésőbb a pályázatban a tevékenység záró időpontjaként megjelölt időpontig és erről a Képviselő-testületet értesíteni szükséges. Ennek elmulasztása esetén a pályázó következő évi pályázatát a bizottság nem bírálja el.

A támogatás a támogatási szerződés illetve a támogatói okirat szerint vehető igénybe, használható fel, és felhasználásáról ennek megfelelően kell az erre a célra meghatározott **formanyomtatványokon** ésa szerződés illetve okirat szerint kell elszámolni **2026. február 15-ig** a Képviselő-testület felé.

**A részletes szakmai beszámoló tartalma:**

A szakmai beszámoló tartalmazza a szervezet tárgyévi céljainak megvalósulását, eredményeinek bemutatását. A pályázott program megvalósulását, a működési feltételek javítását célzó intézkedéseket. A működés során felmerült jelentősebb beszerzések felsorolását.

**A pénzügyi beszámoló tartalma:**

*A 300.000,-Ft-ot meg nem haladó támogatások esetén elegendő számlaösszesítő és nyilatkozat benyújtása.*

A *300.00,-Ft-ot meghaladó támogatások esetén a* becsatolt, számviteli szabályoknak megfelelő bizonylatokon szerepeltetni kell a támogatási szerződés számát és a célra felhasznált összeget. Az ezt az információt már tartalmazó számlák másolatait hitelesíteni szükséges. A kötelezettségekről a teljesítést igazoló bizonylatot (utalással történő teljesítés esetén banki kivonat, ha átutalásos számla készpénzzel rendeződik, akkor pénztári bizonylat, a készpénzes fizetésnél pedig készpénzes számla, amire rá van vezetve, hogy fizetve) is mellékelni kell.

Az elszámolás elfogadásáról a Polgármesteri Hivatal Gazdasági és Városfejlesztési Főosztály Pénzügyi Osztálya 30 napon belül dönt.

300.000.- Ft feletti összegű támogatás esetében a pályázó köteles elszámolásában bemutatni a támogatott cél/feladat további szükséges költségeinek fedezetét is, kétség esetén a Képviselő-testület a dokumentumokat a polgármesteri hivatal szakemberével ellenőriztetheti.

Azt a támogatottat, amely az elszámolást határidőben nem nyújtja be, vagy benyújtott elszámolását a bizottság nem fogadja el, a képviselő-testület - a támogatás teljes-, vagy részösszegének visszakövetelésén túl - legfeljebb 3 évre kizárhatja az önkormányzati támogatásokra pályázók köréből.

Hajdúszoboszló, 2025. február 27.

Czeglédi Gyula

polgármester